யாப்பருங்கலக் காரிகை
இன்று நமக்குக் கிடைக்கின்ற [[தமிழ் இலக்கணம்|தமிழ் இலக்கண]] நூல்களிலே மிகவும் பழமையான நூலாகிய [[தொல்காப்பியம்|தொல்காப்பியத்திலேயே]] பொருளதிகாரத்தில் யாப்பிலக்கணம் கூறப்பட்டுள்ளது. அது மட்டுமன்றி அதிலே கூறப்பட்டுள்ளவை பல இன்றும் வழக்கில் இருந்து வருகின்றன. ஆயினும் பிற்காலத்தில் புழக்கத்துக்கு வந்த [[பாவினம்|பாவினங்களிற்]] சில அக்காலத்தில் இல்லாதிருந்தமையால் தொல்காப்பியத்தில் இவற்றுக்குரிய இலக்கணங்கள் கூறப்படவில்லை. இதனால் பிற்காலத்தில் ஏற்பட்ட [[யாப்பிலக்கணம்|யாப்பிலக்கண]] வளர்ச்சிகளையும் உட்படுத்தி எழுந்த [[யாப்பிலக்கண நூல்கள்|யாப்பிலக்கண நூல்களிலே]] '''யாப்பருங்கலக் காரிகை''' சிறப்பானது. இந்நூலே இன்று யாப்பிலக்கணம் பயில்வோரால் பரவலாகப் பயன்படுத்தப்பட்டு வருகிறது.
 
 ==நூற்பெயர்==
 
 இந்நூற் பெயருக்குப் பலர் பல விதமாக விளக்கம் கூறுகின்றனர். [[யாப்பு (இலக்கணம்)|யாப்பெனும்]] கடலைக் கடக்கும் [[பரிசல் | தோணி]] போன்றது எனப் பொருள்படும் &quot;[[யாப்பருங்கலம்]]&quot; என்னும் நூலுக்கு உரைபோல் அமைந்ததன் காரணமாகவே '''யாப்பருங்கலக் காரிகை''' என்னும் பெயர் ஏற்பட்டதாகச் சிலர் கூறுகிறார்கள்.  [[சமண சமயம்]] தொடர்பான [[திரமிள சங்கம்|திரமிள சங்கத்தின்]] உட்பிரிவுகளுள் ஒன்றான அருங்கலான்வயம் எனும் பிரிவைச் சேர்ந்த இந் நூலாசிரியர் தானெழுதிய நூல்களுக்குப் யாப்பருங்கலம், யாப்பருங்கலக் காரிகை எனப் பெயரிட்டிருக்கக் கூடுமெனக் கூறுவாரும் உளர்.
 
 யாப்பு என்பதைச் &quot;செய்யுள்&quot; என்றும், 
 அருங்கலம் என்பதை &quot;அணிகலன்&quot; என்றும், காரிகை என்பதைப் &quot;பெண்&quot;
 என்றும் பொருள் கொண்டு 
 &quot;யாப்பு என்னும் பெண்ணுக்கு அணிகலனாகச் சூட்டப்பட்டது&quot; என்றும் &quot;தமிழ் என்னும் பெண்ணிற்குச் சூட்டப்பெற்ற யாப்பு என்னும் அணிகலன்&quot; என்றும் இந்நூற் பெயருக்குக் காரணம் கூறுவாருமுளர்
 
 ==நூலாசிரியர்==
 [[யாப்பருங்கலம்]], யாப்பருங்கலக்காரிகை என்னும் இரு நூல்களையும் இயற்றியவர் &quot;'''[[அமுதசாகரர்]]'''&quot; என்பவராவார். இவர் [[சமணம்|சமண]] சமயத் துறவியாவார். [[அமுதசாகரர்|அமுதசாகர]]ரின் மாணவர் பெயர் '''[[குணசாகரர்]]''' என்பதாகும்.[[குணசாகரர்|குணசாகர]]ரே இந்நூலுக்கு உரையாசிரியருமாவார். [[அமுதசாகரர்]] பாண்டிய நாட்டில் பிறந்து வளர்ந்து, பிற்காலத்தே தொண்டை நாட்டிற்கு வந்து தங்கி வாழ்ந்திருக்கின்றார்.
 
 ==நூலின் காலம்==
 
 கி.பி 1070 - 1120 வரையான காலத்தைச் சேர்ந்த [[முதலாம் குலோத்துங்கன்|முதலாம் குலோத்துங்க சோழனுடைய]] கல்வெட்டொன்றையும் பிற ஆதாரங்களையும் வைத்து இந் நூல் எழுதிய காலம் பதினோராம் நூற்றாண்டின் முற்பகுதி என்று ஆய்வாளர் கூறுகின்றனர். கி.பி 11-ஆம் நூற்றாண்டில் வீரசோழியம் இயற்றிய புத்தமித்திரரின் காலத்திற்கு முற்பட்டவர் என்பது ஆய்வாளர்கள் முடிந்த முடிவாகும் . அதனால் கி.பி. '''10-ஆம் நூற்றாண்டு அமிர்தசாகரர் காலமாகும்.'''
 
 == நூல் யாப்பு ==
 [[தமிழ் இலக்கணம்]] [[கட்டளைக் கலித்துறை]] [[யாப்பு (இலக்கணம்) | யாப்பு]] கொண்டு எழுதப்பட்டுள்ள நூல்கள் இரண்டு. அவற்றுள் ஒன்று இந்த நூல். மற்றொன்று 11-ஆம் நூற்றாண்டைச் சேர்ந்த [[வீரசோழியம்]].
 
 யாப்பருங்கலக்காரிகை என்னும் நூல் கட்டளைக் கலித்துறை என்னும் யாப்பில் இயற்றப்பட்டுள்ளது. காரிகை என்னும் சொல்லுக்கே கட்டளைக் கலித்துறை என்று ஒரு பொருள் உள்ளது. இந்நூல் செய்யுள்கள் மகடூஉ முன்னிலையாக எழுதப்பட்டுள்ளன. இந்நூலில் 44 (நேர்-21+ நிரை-23) கட்டளைக்கலித்துறைகள் உள்ளன. நேரசையில் தொடங்கும் கட்டளைக் கலித்துறை 21-உம் நிரையசையில் தொடங்கும் கட்டளைக் கலித்துறை 23-உம் அமைந்திருப்பது குறிப்பிடத்தக்கதாகும்.
 
 ==நூல் அமைப்பு==
 
 இந்நூல் பின்வருமாறு மூன்று இயல்களாகப் பிரிக்கப்பட்டுள்ளது.
 
 # உறுப்பியல்
 # செய்யுளியல்
 # ஒழிபியல்
 
 ===உறுப்பியல்===
 செய்யுள் உறுப்புகளான 
 # [[எழுத்து (யாப்பிலக்கணம்)|எழுத்து]], 
 # [[அசை (யாப்பிலக்கணம்)|அசை]], 
 # [[சீர் (யாப்பிலக்கணம்)|சீர்]], 
 # [[தளை (யாப்பிலக்கணம்)|தளை]],
 # [[அடி (யாப்பிலக்கணம்)|அடி]],
 # [[தொடை (யாப்பிலக்கணம்)|தொடை]] 
 என்பன பற்றிய இலக்கணங்களைக் கையாள்கிறது.
 
 ===செய்யுளியல்===
 பாவகைகள், பாவினங்கள், அவற்றுக்குரிய ஓசைகள் முதலானவற்றின் இலக்கணங்களைக் கூறுகின்றது. 
 ===ஒழிபியல்===
 மூன்றாவது இயலான ஒழிபியலில் முதலிரு இயல்களில் கூறப்படாத யாப்பிலக்கணச் செய்திகளும் நூற்பாக்களும் கூறப்படுகின்றன.
 
 ==இவற்றையும் பார்க்கவும்==
 
 * [[தமிழ் இலக்கணம்]]
 
 ==வெளியிணைப்புகள்==
 [http://www.chennailibrary.com/grammar/yapparunkalakkarigai.html யாப்பருங்கலக் காரிகை மூலம் - சென்னைநூலகம்.காம்]&lt;br /&gt;
 [https://www.projectmadurai.org/pm_etexts/pdf/pm0055.pdf யாப்பருங்கலக் காரிகை pdf - மதுரைத் தமிழ் இலக்கிய மின்தொகுப்புத் திட்டம்]
 [[பகுப்பு:யாப்பிலக்கணம்]]
 [[பகுப்பு:தமிழ் இலக்கண நூல்கள்]]